CELEX: 62017TA0734
Language: lt
Date: 2020-03-26 00:00:00
Title: Byla T-734/17: 2020 m. kovo 26 d. Bendrojo Teismo sprendimas byloje ViaSat / Komisija (Galimybė susipažinti su dokumentais – Reglamentas (EB) Nr. 1049/2001 – Judriojo palydovinio ryšio sistemų operatorius – Kandidato, atrinkto jam atsiliepus į kvietimą teikti paraiškas, Komisijai pateikti dokumentai – Implicitinis ir eksplicitinis atsisakymas leisti susipažinti su dokumentais – Išimtis, susijusi su trečiojo asmens komercinių interesų apsauga – Viršesnis viešasis interesas – Atsisakymas leisti iš dalies susipažinti su dokumentais)

25.5.2020   
            
            
               LT
            
            
               Europos Sąjungos oficialusis leidinys
            
            
               C 175/11
            
         
      2020 m. kovo 26 d. Bendrojo Teismo sprendimas byloje ViaSat / Komisija
      
      (Byla T-734/17) (1)
      
      (Galimybė susipažinti su dokumentais - Reglamentas (EB) Nr. 1049/2001 - Judriojo palydovinio ryšio sistemų operatorius - Kandidato, atrinkto jam atsiliepus į kvietimą teikti paraiškas, Komisijai pateikti dokumentai - Implicitinis ir eksplicitinis atsisakymas leisti susipažinti su dokumentais - Išimtis, susijusi su trečiojo asmens komercinių interesų apsauga - Viršesnis viešasis interesas - Atsisakymas leisti iš dalies susipažinti su dokumentais)
      (2020/C 175/12)
      Proceso kalba: anglų
      
         Šalys
      
      
         Ieškovė: ViaSat, Inc. (Karlsbadas, Kalifornija, Jungtinės Valstijos), atstovaujama advokatų J. Ruiz Calzado, L. Marco Perpiñà, P. de Bandt ir M. Gherghinaru
      
         Atsakovė: Europos Komisija, atstovaujama advokatų S. Delaude ir C. Ehrbar
      
         Atsakovės pusėje į bylą įstojusi šalis: Inmarsat Ventures Ltd (Londonas, Jungtinė Karalystė), atstovaujama advokatų C. Spontoni, B. Amory, É. Barbier de La Serre ir baristerio A. Howard
      
         Dalykas
      
      SESV 263 straipsniu grindžiamas prašymas panaikinti implicitinį Komisijos sprendimą, kuriuo atmestas ieškovės 2017 m. liepos 10 d. pakartotinis prašymas leisti susipažinti su visa Inmarsat plc, Inmarsat Ventures ar jų patronuojamųjų bendrovių pateikta informacija dalyvaujant procedūroje pagal Europos Sąjungos kvietimą teikti paraiškas, kurią baigiant 2009 m. gegužės 13 d. Komisija priėmė sprendimą 2009/449/EB dėl judriojo palydovinio ryšio paslaugų (MSS) teikimo europinių sistemų operatorių atrankos (OL L 149, 2009, p. 65), bei visa informacija, kuria Inmarsat ir Komisijos apsikeitė šiuo klausimu, ir panaikinti 2018 m. sausio 11 d. Komisijos sprendimą C(2018) 180 final, kuriuo atsisakyta leisti susipažinti su šia informacija.
      
         Rezoliucinė dalis
      
      
                  1.
               
               
                  Nebėra poreikio priimti sprendimo dėl to, ar teisėtas implicitinis Europos Komisijos sprendimas, kuriuo atmestas ieškovės 2017 m. liepos 10 d. pakartotinis prašymas leisti susipažinti su visa Inmarsat plc, Inmarsat Ventures ar jų patronuojamųjų bendrovių pateikta informacija dalyvaujant procedūroje pagal Europos Sąjungos kvietimą teikti paraiškas, kurią baigiant 2009 m. gegužės 13 d. Komisija priėmė sprendimą 2009/449/EB dėl judriojo palydovinio ryšio paslaugų (MSS) teikimo europinių sistemų operatorių atrankos, bei visa informacija, kuria Inmarsat ir Komisijos apsikeitė šiuo klausimu.
               
            
                  2.
               
               
                  Atmesti likusią ieškinio dalį.
               
            
                  3.
               
               
                  ViaSat, Inc., padengia tris ketvirtadalius savo bylinėjimosi išlaidų ir tris ketvirtadalius Komisijos bei Inmarsat Ventures patirtų bylinėjimosi išlaidų.
               
            
                  4.
               
               
                  Komisija padengia vieną ketvirtadalį savo bylinėjimosi išlaidų ir vieną ketvirtadalį ViaSat ir Inmarsat Ventures patirtų bylinėjimosi išlaidų.
               
            
         (1)  OL C 22, 2018 1 22.